Rīga, 5. oktobris 2026.g.

Preses relīze

Izsludina 7. Latvijas jaunatnes stikla konkursu “SKOLOTĀJS”


Sadarbībā ar Kr. Barona muzeju izsludina 7. Latvijas Jaunatnes stikla mākslas konkursu “S K O L O T Ā J S”, kas  veltīts skolotāja, rakstnieka, mācītāja, pirmo Dziesmu svētku organizatora Dikļos 1864.g. Jura Neikena 200 gadei “ (turpmāk – Konkurss).

Iesniegt darbus var no 5-25 g vecumam vispārizglītojošo, mākslas un interešu izglītību skolu bērni un jaunieši.

Konkursa mērķis ir rosināt izglītības un īpaši mākslas izglītības iestāžu stikla studiju un pulciņu audzēkņu interesi par skolotāja profesiju. Meklēt dažādus skolotāja dzīves aspektus, kas ļauj būt par paraugu, meistaru, padomdevēju, ekspertu bērniem, kas attīstās un veidojas kā personības, kas mācās skolās.; pētīt kādas īpašības nepieciešamas skolotājam šodien un kādi skolotāji bija 100 un 200 gadu atpakaļ. Kāda ir skolotāja nozīme, vieta un loma sabiedrībā, konkrēta bērna izaugsmē. 

2. decembrī K.Barona muzejā 13.00. plānota konkursa darbu izstādes atklāšana.
Rezultātu paziņošana, uzvarētāju apbalvošana notiks 2026.g. 11. decembrī Rīgas Latviešu biedrības namā Kluba zālē plkst. 16.00.  

Konkursa organizatore māksliniece Inga Jaunzeme saka:" Kādu grib redzēt šodien skolotāju bērni un jaunieši? Tas ir interesants jautājums, uz kuru mēs saņemsim atbildes konkursa noslēgumā. Kāds viņš ir – nākotnes skolotājs? Arī to bērni var attēlot savos darbos. Kas jauniešiem  ir svarīgi – kādas īpašības, kvalitātes, tēls, vizulitāte saista jauniešus? Tas viss tiks atklāts šajā konkursā. Konkurss līdz ar to ir ar intrigu un noslēpumu”. 

Krišjāņa Barona muzeja bijusī ilggadīgā vadītāja Rūta Kārkliņa ierosināja, lai šajā konkursā dalībnieki pievieno nelielu eseju par savā mākslas darbā atainoto skolotāju. 
Noslēguma pasākumā , apbalvojot konkursa laureātus, tādejādi caur esejām mēs uzzināsim, kurus skolotājus jaunieši izvēlējušies par sava mākslas darba prototipiem, kādi skolotāju tēli iedvesmo skolēnus šodien un kas bērniem šķiet  šodien svarīgs skolotājā un ko viņi vērtē”, saka Rūta Kārkliņa.  


Izziņai: 
Pirmais Latvijas jaunatnes stikla konkurss tika organizēts 2020.gadā un bija veltīts latviešu dainu apkopotāja Krišjāņa Barona 185.gadu jubilejai.
Otrais Latvijas jaunatnes stikla konkurss tika organizēts 2021.gadā un bija veltīts komponista Imanta Kalniņa, folk grupas RAXTU RAXTI mūzikas autora 80.gadu jubilejai
Trešais Latvijas jaunatnes stikla konkurss tika organizēts 2022.gadā un bija veltīts latviešu nacionālās valodniecības pamatlicēja Jura Alunāna 190. gadu jubilejai.
Ceturtais Latvijas jaunatnes stikla konkurss tika organizēts 2023.gadā un bija veltīts Krišjāņa Barona ielas 100.gadu jubilejai.
Piektais  Latvijas jaunatnes stikla konkurss tika organizēts 2024.gadā un bija veltīts Krišjāņa Barona ielas 100.gadu jubilejai.
Sestais   Latvijas jaunatnes stikla konkurss tika organizēts 2025.gadā un bija veltīts Krišjāņa Valdemāra 200 gadu jubilejai.
Konkursa žūrijā darbus vērtēt katru gadu tiek aicināti Latvijā pazīstami profesionāli stikla mākslinieki vismaz 10 žūrētāju sastāvā: Anda Munkevica, Ilze Rimicāne, Marta Ģibiete, Ramona Pēkšēna, Bārbala Gulbe, Artis Nīmanis, Ilze Apine, Margarita Budze, Eila Vikmane, Oleksijs Krasnovs, Inguna Audere u.c.

Konkursā var piedalīties arī individuāli( daudzviet apmācības notiek tālmācībā utml.). Un ikviens konkursa nolikumā minētajā vecuma grupā tāpēc var startēt individuāli.
Vienīgais ierobežojums ir: Konkursantiem izvēlētais sižets jāatveido stikla mākslas darbos (gleznojumi, mozaīkas, kausējumi, gravējumi, aplikācijas, skulptūras u.c. tehnikās).
Nolikumu var skatīt intereses.lv un lnkc.gov.lv 

Nolikuma teksts šeit publicēts. 

